
Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 9.0 versija)
· 1. Apstiprināt un iekļaut informācijas un komunikācijas tehnoloģiju mērķarhitektūras 9.0 versijā Labklājības ministrijas projekta "Labklājības nozares informācijas un komunikācijas tehnoloģiju centralizācija" (turpmāk – projekts) aprakstu un projekta izmaksas 4 130 000,00 euro apmērā.
· 2. Centrālajai finanšu un līgumu aģentūrai uzaicināt Labklājības ministriju iesniegt projekta iesniegumu Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" (turpmāk – 2.2.1.1. pasākums) ietvaros.
· 3. Finansēt projektu 2.2.1.1. pasākuma ietvaros, ja projekta iesniegums atbilst projektu iesniegumu vērtēšanas kritērijiem un Ministru kabineta 2015. gada 17. novembra noteikumos Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" iekļautajiem nosacījumiem.
· 4. Noteikt Labklājības ministriju par projekta iesniedzēju un atbildīgo par projekta īstenošanu un projekta aprakstā plānoto rezultātu (tai skaitā finanšu, rezultāta un iznākuma rādītāju) sasniegšanu.
· 5. Pēc projekta pabeigšanas noteikt projekta uzturēšanas izmaksas 2024. gadā ne vairāk kā 293 559 euro, 2025. gadā ne vairāk kā 313 559 euro, 2026. gadā ne vairāk kā 335 559 euro, 2027. gadā ne vairāk kā 359 759 euro, 2028. gadā ne vairāk kā 386 379 euro, 2029. gadā ne vairāk kā 415 661 euro, 2030. gadā ne vairāk kā 447 871 euro, 2031. gadā ne vairāk kā 483 302 euro un 2032. gadā un turpmākajos gados ne vairāk kā 522 276 euro apmērā, tai skaitā:
· 5.1. 2024. gadā un turpmāk katru gadu 93 559 euro apmērā segt no Labklājības ministrijas budžeta apakšprogrammā 97.02.00 "Nozares centralizēto funkciju izpilde" pieejamiem resursiem;
· 5.2. 2024. gadā ne vairāk kā 200 000 euro, 2025. gadā ne vairāk kā 220 000 euro, 2026. gadā ne vairāk kā 242 000 euro, 2027. gadā ne vairāk kā 266 200 euro, 2028. gadā ne vairāk kā 292 820 euro, 2029. gadā ne vairāk kā 322 102 euro, 2030. gadā ne vairāk kā 354 312 euro, 2031. gadā ne vairāk kā 389 743 euro un 2032. gadā un turpmākajos gados ne vairāk kā 428 717 euro apmērā pieprasīt papildus normatīvajos aktos noteiktajā kārtībā.
· 6. Atbalstīt  informācijas un komunikācijas tehnoloģiju mērķarhitektūras 9.0 versijā iekļautā projekta konsolidēto aprakstu (kopsavilkumu).

